Аҧсны иҟоу Урыстәыла ахәаахәҭратә Хаҭарнакра Урыстәылатәи аинвестициатә форум “Шәача– 2017” аусура ахы аланархәит
Аҟәа. Хәажәкыра 2. Аҧсныпресс. Урыстәылатәи аинвестициатә форум “Шәача –2017” жәабран 27-28 рзы имҩаҧысуан. Афорум аусура ихы алаирхәит Аҧсны иҟоу Урыстәыла ахәаахәҭратә Хаҭарнакра аексперт-маӡаныҟәгаҩ Роман Рязанцев.
Аҧсны иҟоу Урыстәыла ахәаахәҭратә Хаҭарнакра аексперт-маӡаныҟәгаҩ Роман Риазанцев Афорум аусура иалагӡаны урыстәылатәи арегионқәа жәпакы (Ареспублика Ҟрым, Архангельсктәии Курсктәии аобластқәа, уҳәа), рҟынтәи аделегациақәа рхаҭарнакцәеи аекспорт амҩаҧгара ацхыраареи абизнес аҿиареи ринститутқәа (Аокционертә Еилазаара “Урыстәылатәи аекспорттә центр”, Аокционертә Еилазаара “Росэксимбанк”, имаҷуи ибжьаратәуи аусдкыларазы Урыстәылазегьтәи ауаажәларратә еиҿкаара “ОПОРА России”) ахаҭарнакцәеи аҧсуа џьармыкьа ахь заалыҵ ацәыргаразы агәазыҳәара змоу урыстәылатәи атауар аҭыжьыҩцәеи рҧыларақәа мҩаҧигеит.
Аиҧыларақәа рҳәаақәа ирҭагӡаны аҩганктәи арегиобжьаратәи аусеицуреи Урыстәылатәи Аекономикатә Центр агәыҧ адыҧхьаланы Аҧсны иахьаҵанакуа апроектқәа рынагӡареи ирыдҳәалоу азҵаарақәа ирылацәажәеит.
Иара убас, Афорум аҿы Аҧсны иҟоу Урыстәыла ахәаахәҭратә Хаҭарнакра аексперт-маӡаныҟәгаҩ Роман Риазанцев Аҧсны аекономика аминистр ихаҭыҧуаҩ Баҭал Ҭарба диҧылеит.
Аиҿцәажәарақәа раан, Роман Риазанцев Аҧсны абизнес еилазаареи атәыла анаҧхгареи рхаҭарнакцәа Урыстәылатәи аинвестициатә Форуми егьырҭ, Аҧсны аекономикатә лшара аизырҳареи Урыстәыла арегионқәа русеицура ахәаақәа рырҭбаареи иазырханы Урыстәыла имҩаҧысуа жәларбжьаратәи аусмҩаҧгатәқәеи рхалахәхара акырӡа шаҵанакуа азгәеиҭеит.